
[bookmark: _Toc45548231]FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Rådets forordning om ændring af Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020 
(0000/2020 – C9‑0000/2020 – 2020/0109(APP))
(Særlig lovgivningsprocedure – godkendelse)
Europa-Parlamentet,
–	der henviser til forslag til Rådets forordning (COM(2020)0446),
–	der henviser til udkast til Rådets forordning (00000/2020),
–	der henviser til den anmodning om godkendelse, som Rådet har forelagt, jf. artikel 312 i traktaten om Den Europæiske Unions funktionsmåde og artikel 106a i traktaten om oprettelse af Det Europæiske Atomenergifællesskab (C9‑xxxx/2020),
–	der henviser til forretningsordenens artikel 105, stk. 1 og 4,
–	der henviser til henstilling fra Budgetudvalget (A9‑0000/2020),
1.	[godkender udkastet til Rådets forordning;] 
2.	pålægger sin formand at sende Parlamentets holdning til Rådet og Kommissionen samt til de nationale parlamenter.


[bookmark: _Toc43289734][bookmark: _Toc45548232]BEGRUNDELSE
Kommissionens forslag til Rådets forordning om ændring af den flerårige finansielle ramme (FFR) for årene 2014-2020 forhøjer forpligtelseslofterne for 2020 med 11,5 mia. EUR for at mobilisere investeringer og finansiere foranstaltninger til akutte krisebehov i forbindelse med covid-19-udbruddet. Formålet med denne revision er at finde en "broopløsning" indtil vedtagelsen af EU-genopretningsinstrumentet (Next Generation EU), som forventes at træde i kraft i 2021. 
I overensstemmelse med Parlamentets holdning om at gøre alt, hvad der er nødvendigt for at hjælpe borgere, virksomheder, regioner og medlemsstater med at genrejse sig så hurtigt som muligt efter de økonomiske og sociale virkninger af covid-19-pandemien, har ordførerne for den flerårige finansielle ramme set positivt på Kommissionens forslag om en forhøjelse af forpligtelseslofterne for 2020. Revisionen af FFR 2014-2020 er en forudsætning for den efterfølgende behandling af forslaget til ændringsbudget (FÆB) 6/2020. 
På grund af sagens hastende karakter har ordførerne foreslået, at Budgetudvalget allerede påbegynder det forberedende arbejde for at foregribe en kommende anmodning fra Rådet, som forhåbentlig vil blive modtaget senest i juli 2020. Udkastet til henstilling om godkendelse er udarbejdet ud fra den antagelse, at Rådet ikke ændrer Kommissionens forslag. 
[bookmark: _GoBack]Resultatet af Rådets drøftelser skal tages behørigt i betragtning, når udkastet til henstilling sættes til afstemning i Budgetudvalget.
Den endelige henstilling vil ikke indvirke på Parlamentets holdning og resultatet af de interinstitutionelle forhandlinger om FFR 2021-2027, egne indtægter og genopretningspakken eller eventuelle lovgivningsmæssige FFR-sager, der skal forhandles efter den fælles beslutningsprocedure.

